**Pokyn riaditeľa školy č. 3/2020,  
 ktorým sa upravuje prevádzka a vnútorný režim základnej školy počas dištančného vzdelávania v školskom roku 2020/2021 od 19.10.2020**

Základná škola s materskou školou, Snežnica 218 v zastúpení PaedDr. Jany Chovancovej podľa dokumentu rešpektujúceho **plánované** opatrenia a rozhodnutia relevantných úradov účinných **od 12.10. 2020**, vydáva tento pokyn:

### Čl.1 Úvodné ustanovenia

Riaditeľstvo ZŠsMŠ Snežnica 218 vydáva pokyn, upravujúce podmienky základnej školy na obdobie dištančného vzdelávania v školskom roku 2020/2021, dištančné vzdelávanie sa denne počas pracovného týždňa začína o 7.30 hod. a končí o 12.55 hod.:

- Pokyny pre žiakov,

- Pokyny pre učiteľov.

# **Čl.2**

**Pokyny pre žiakov**

1. žiak sa povinne zúčastňuje on-line vyučovania, ak mu to technické a iné podmienky dovoľujú (žiak alebo rodič informuje triedneho učiteľa o práceneschopnosti a iných dôvodoch, ktoré mu bránia aktívne sa zúčastňovať na vyučovaní), v prípade, že mu to technické a iné podmienky nedovoľujú, k dispozícii je osobne vyzdvihnutie pracovných materilov u vyučujúceho v budove školy po telefonickom dohovore.
2. žiak sa pravidelne a svedomito pripravuje na vyučovaciu hodinu samoštúdiom z poskytnutých učebných zdrojov,
3. žiak v stanovenom termíne odovzdáva vypracované zadania (najneskôr do 15,00).
4. ak zo subjektívnych príčin žiak neplní požiadavky dištančného vyučovania, a dosahuje

neuspokojivé výsledky po obnovení vyučovania je možné najskôr dva mesiace po obnovení vyučovania v školách pristúpiť k preskúšaniu. O preskúšaní žiaka rozhodne pedagogická rada,

**Čl.3**

**Pokyny pre učiteľov**

1. učiteľ vedie on-line vyučovaciu hodinu v deň podľa platného rozvrhu hodín priamo vo svojej kmeňovej učebni v ZŠsMŠ Snežnica, (v prípade nariadenej karantény vyučovnie prebieha mimo pracovisko)
2. učiteľ zadáva učebné materiály na samoštúdium, úlohy na precvičenie učiva, zadania na overenie pochopenia učiva a projekty na samostatnú prácu prostredníctvom EduPage v čase od 7.30 hod. do 12.55 hod., mimo dištančného vzdelávania má do 15.00 hod. nepriamu výchovnú činnosť.
3. učiteľ zadáva učivo v primeranom rozsahu a náročnosti (t.j. podľa počtu vyučovacích hodín, ktoré má vyčlenené na daný predmet a triedu podľa rozvrhu). Ak zadá materiál vo väčšom rozsahu, určí žiakom presný termín na splnenie zadania (preštudovanie, vypracovanie,...),
4. učiteľ volí vhodnú komunikačnú platformu, primárne EduPage, ZOOM (prístup zdarma a aj prostredníctvom mobilného telefónu), e-mail, sociálne siete (Massenger, Viber, Circo Webex, Microsoft Teams,….), podľa zváženia vyučujúceho
5. učiteľ konzultuje so žiakmi všetky vypracované zadania a vždy im dáva spätnú väzbu, no nie je nevyhnutné každú úlohu klasifikovať známkou,
6. triedny učiteľ organizuje on-line neformálne triednické hodiny podľa potreby na zistenie situácie u jednotlivých žiakov,
7. pri priebežnom aj polročnom hodnotení učiteľ prihliada hlavne na osobitosti, možnosti a individuálne podmienky na domácu prípravu počas prerušeného kontaktného vyučovania,
8. učiteľ získava podklady z riešenia zadaných úloh z jednotlivých predmetov, z vypracovaných projektov, z vypracovaných portfólií, z vypracovaných tematických prác, zo slovného hodnotenia, z vypracovaných praktických úloh (fotografie, videá, písomné práce, ...), z aktívnej účasti na on-line vyučovaní, z celkového prospechu počas obdobia do klasifikácie,
9. u tých žiakov, ktorí zo subjektívnych príčin neplnili požiadavky dištančného vyučovania, a dosiahli neuspokojivé výsledky za obdobie pred prerušením vyučovania. Preskúšanie je možné najskôr dva mesiace po obnovení vyučovania v školách. O preskúšaní žiaka rozhoduje pedagogická rada,

**Čl.4**

**Dištančnému vzdelávaniu žiakov so zdravotným znevýhodnením**

Efektívnosť dištančného vzdelávania pre zdravotne znevýhodnených zabezpečuje spolupráca triedneho učiteľa, špeciálneho pedagóga a pedagogického asistenta pripravenou formou komunikácie so žiakmi a rodičmi. Mailom, telefónom, prípadne aj osobný kontaktom s dodržaním všetkých hygienických zásad.

Predpoklad, že nie všetci žiaci majú prístup na internet, je vyriešený zabezpečenými zadaniami k riešeniu úloh v listinnej podobe, ktoré si žiaci vyzdvihnú u vyučujúceho prípadne asistenta v budove školy po telefonickom dohovore.

Úlohy zadávané žiakom formou pracovných listov alebo iným spôsobom sú primerané a postavené tak, aby ich mal žiak so zdravotným znevýhodnením reálnu šancu samostatne vypracovať.

Spätná väzba, tou však nemusí byť známka je nevyhnutná. Vhodným spôsobom je výstup žiaka (úlohu) okomentovať. Aj drobné zlepšenie je potrebné vyzdvihnúť, žiakovi pomôže napredovať. Ak niečo nie je podľa očakávaní, vhodné je žiakovi odporučiť, ako sa zlepšiť.

### Čl.5 Zverejnenie

Pokyn riaditeľky školy, ktorým sa upravuje prevádzka a vnútorný režim základnej školy, pre školský rok 2020/2021 v období dištančného vzdelávazverejní Základná škola s materskou školou, Snežnica 218 na svojom webovom sídle.

### 

### Čl.6 Účinnosť

Tento pokyn nadobúda účinnosť 16.10.2020.

PaedDr. Jana Chovancová

riaditeľka školy